ai4bharat/Pralekha huggingface dataset:
عملے، عوامی شکایات اور پنشن کی وزارت
ڈاکٹر جتیندر سنگھ نے سوچھتا پکھواڑا کے دوران ڈی اے آر پی جی احاطے کا معائنہ کیا
نئیدہلی۔30؍مئی۔شمال مشرقی خطے کی ترقیات کے وزیر مملکت  وزیر اعظم کے دفتر، عملہ ، عوامی شکایات اور پنشن، ایٹمی توانائی اور خلائی اُمور ، ڈاکٹر جتیندر سنگھ نے یہاں انتظامی اصلاحات اور عامی شکایات کے محکمے اور اس کے احاطے کا معائنہ کیا ۔ یہ معائنہ سوچھتا پکھواڑا منائے جانے کے دوران کیا گیا۔ ڈی اے آر پی جی 16 سے 31 مئی 2018 کے دوران سوچھتا پکھواڑا منارہا ہے۔
اس موقع پر اظہار خیال کرتے ہوئے ڈاکٹر جتیندر سنگھ نے کہا کہ سوچھتا پکھواڑے کا اہتمام، صفائی ستھرائی کے تئیں ہماری عہدبندگی کا اعادہ ہے۔ انہوں نے کہا کہ صفائی ستھرائی اور نفاست کے لئے ضروری ہے کہ اسے ایک باقاعدہ عادت کے طور پر اپنا لیا جائے اور یہ ہمارے رجحان اور ہماری ثقافت کا ایک جزو بن جائے۔ ایک صحت مند دماغ اور مجموعی صحت کیلئے بھی ایسا کرنا ضروری ہے۔ انہوں نے وقفے وقفے سے مرمت کے کاموں کو انجام دیے جانے اور احاطے کے اندر ہونے والی کسی بھی طرح کی ٹوٹ پھوٹ کو فوری طور پر زیر مرمت لائے جانے پر زور دیا۔ وزیر موصوف نے کہا کہ وزیراعظم جناب نریندر مودی کی قیادت میں اب یہ عوامی تحریک بن چکی ہے ، انہوں نے کہا کہ جب سے سوچھتا منصوبہ عمل شروع کیا گیا ہے ، سات کروڑ سے زائد بیت الخلاء اس مشن کے تحت ملک بھر میں تعمیر کیے جاچکے ہیں۔
وزیر موصوف نے محکمے کے عملے سے بھی گفت وشنید کی اور سوچھتا پکھواڑا کے اہتمام کے سلسلے میں ان کے تجاویز اور ان کے خیالات اور مشاہدات جاننا چاہے۔ سوچھتا پکھواڑا منائے جانے کے دوران محکمے نے ایک طے شدہ مدت کے اندر مختلف سرگرمیاں انجام دی ہیں جن میں ریکارڈوں کو منظم بنانا ، ان کی ریکارڈنگ اور از سر نو جائزہ لینا، فرسودہ اور بیکار اشیاء کی نیلامی کا اہتمام ، پنکھوں کی صفائی، فرنیچر اور دیگر الیکٹرانک ساز وسامان کی صفائی ،دفتر کے احاطے کی صفائی، کینٹین، بیت الخلاء اور عمارت کے گرد ونواح کی صفائی کو یقینی بنایا گیا ہے اور ماحولیات دوست ماحول قائم کرنے کیلئے گملوں میں پودے بھی رکھے گئے ہیں۔ سوچھ بھارت کے موضوع پر پوسٹر / نعرے کی مسابقت کا بھی اہتمام کیا گیا۔ محکمے کے تحت بہترین ورک ا سٹیشن کو توصیفی سند بھی تفویض کی جائے گی ، محکمے نے 100 فیصد ای- آفس کا نفاذ کیا ہے ، تمام تر ریکارڈ ڈیجیٹائز کیے جاچکے ہیں اور ایسی فائلیں جو درکار نہیں تھیں انہیں تلف کردیا گیا ہے۔ محکمے نے پلاسٹک بوتلوں کی جگہ سیشے کی بوتلیں رکھیں ہیں ، مردانے بیت الخلاء کی مرمت کی گئی ہے ، ڈی اے آر پی جی نے 18-2017 کے دوران محکمے کو مختص کی گئی 6 لاکھ روپئے کی مجموعی رقم انہیں تمام کاموں میں صرف کی ہیں۔ یہ تخصیص رواں مالی سال کے دوران بڑھا کر 10 لاکھ روپئے کردی گئی ہے۔
اس سے قبل رکن پارلیمنٹ  ، نئی دہلی ، محترمہ میناکشی لیکھی ، جو عملہ ، عوامی شکایات، قانون وانصاف کی پارلیمانی قائمہ کمیٹی کی رکن بھی ہیں، نے محکمے کے افسران اور عملے کو سوچھتا پکھواڑے کے آغاز کے موقع پر یعنی 16 مئی 2018 کو سوچھتا کا حلف بھی دلایا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن۔
U-2831
(Visitor Counter : 33
امور داخلہ کی وزارت
مرکزی داخلہ سکریٹری نے 7فروری کو چمولی ضلع میں ہوئے برفانی تودے کے کھسکنے کے حادثے کے تناظرمیں بچاؤ اور امدادی کاموں کی پیش رفت کا جائزہ لیا
نئی دہلی:11،فروری، 2021:مرکزی داخلہ سکریٹری نے دریائے دھولی گنگا پر تپوون میں این ٹی پی سی کے ہائیڈروپروجیکٹ کے مقام پر مرکزی ایجنسیوں اور حکومت اتراکھنڈ کی ایجنسیوں کے ذریعے انجام دیے جارہے بچاؤ اور امدادی کاموں کی پیش رفت کا جائزہ لینے کیلئے ایک میٹنگ کی صدارت کی۔واضح رہے کہ سات فروری کو اتراکھنڈ کے چمولی ضلع میں دریائے رشی گنگا کے بالائی علاقوں میں برفانی تودے کے کھسکنے کا واقعہ پیش آیا تھا۔
مرکزی داخلہ سکریٹری نے ایک عارضی رکاوٹ سے پانی کے بہاؤ کو باقاعدہ کرنے کیلئے درکار کارروائی کا جائزہ لیا۔ ڈی آر ڈی او کے سکریٹری سے کہا گیا ہے کہ وہ صورتحال کا تجزیہ کرنے اور مناسب تدابیر کرنے کیلئے مرکزی اور ریاستی ایجنسیوں کے ساتھ اشتراک وتعاون میں ماہرین کی تعیناتی کریں۔ مرکزی داخلہ سکریٹری نے مرکزی ایجنسیوں کی جانب سے ریاستی حکومت کو ضرورت پڑنے پر ہر ممکن مدد اور تعاون کی یقین دہانی کرائی۔
اس میٹنگ میں بجلی کی وزارت کے سکریٹری، آئی ٹی بی پی کے ڈائرکٹر جنرل، آئی ڈی ایس کے سربراہ، این ڈی ایم اے کے اراکین، این ڈی آر ایف کے ڈائرکٹر جنرل، ڈی آر ڈی او کے چیئرمین، این ٹی پی سی کے چیف منیجنگ ڈائرکٹر اور متعدد مرکزی ایجنسیوں کے سائنسدانوں کے ساتھ ساتھ اُمور داخلہ کی مرکزی وزارت کے دیگر سینئر افسران نے شرکت کی۔ اتراکھنڈ کے چیف سکریٹری نے ویڈیو کانفرنسنگ کے ذریعے افسران کی اپنی ٹیم کے ساتھ میٹنگ میں شرکت کی۔
-----------------------
ش ح۔م ع۔ ع ن
U NO: 1436
(Visitor Counter : 98
محنت اور روزگار کی وزارت
ہندوستان نے چوتھی جی 20 كی ایمپلائمنٹ وركنگ گروپ كی میٹنگ میں غیر منظم کارکنوں کے دنیا کا سب سے بڑ ڈیٹا بیس ای-شرم اور نیشنل کیرئیر سروس پورٹل پر پریزنٹیشن دی
ہندوستان کی جی 20 صدارت میں ایمپلائمنٹ ورکنگ گروپ کی چوتھی میٹنگ آج اندور میں شروع ہوئی
ہندوستان کی جی 20 صدارت کے تحت ایمپلائمنٹ ورکنگ گروپ )ای ڈبلیو جی( کی چوتھی میٹنگ آج مدھیہ پردیش کے اندور شہر میں شروع ہوئی۔ میٹنگ کے افتتاحی اجلاس میں محنت اور روزگار کی وزارت كی سکریٹری اور جی 20 كی ایمپلائمنٹ وركنگ گروپ كی سربراہ محترمہ آرتی آہوجا نے مندوبین کا خیرمقدم کیا اور ای ڈبلیو جی کی پچھلی تین میٹنگوں کے دوران کی جانے والی بات چیت اور کامیابیوں کا تذکرہ کیا۔ انہوں نے آئندہ اجلاسوں کے دوران وزارتی اعلامیہ كے مسودے اور نتائج سے متعلق دستاویزات پر کام مکمل کرنے کے لیے تمام تر کامیابی کی خواہش کا اظہار كیا۔
مشتركہ صدارت والے ممالک انڈونیشیا اور برازیل کے مندوبین نے بھی افتتاحی اجلاس میں بیانات دیے اور نتیجہ خیز بات چیت کے ذریعے کام مكمل کرنے كی امید کا اظہار کیا۔
ہندوستان نے غیر منظم کارکنوں کے دنیا کے سب سے بڑے ڈیٹا بیس اور نیشنل کیرئیر سروس  پورٹل ای-شرم پر ایک پریزنٹیشن دی۔ ای-شرم اور این سی ایس پورٹل پر پریزنٹیشن کو بین الاقوامی مندوبین کے ساتھ بھی شیئر کیا جائے گا جنہوں نے ان محاذوں پر ہندوستان کی کامیابیوں پر دلچسپی اور تجسس کا اظہار کیا۔
میٹنگ کے مزید اجلاسوں میں وزارتی اعلامیہ اور نتائج کے دستاویزات کے مسودے پر بات چیت ہوئی جس کا مقصد ان دستاویزات کو حتمی شکل دینا تھا۔
اس سے پہلے مندوبین کے لیے صبح یوگا پر اجلاس کا اہتمام کیا گیا تھا۔ میٹنگ کے دوران ہی ایک مختصر یوگا اسٹریچ کا بھی اہتمام کیا گیا۔ مندوبین کو تاریخی مانڈو فورٹ سٹی کی سیر پر بھی كرایا جا رہا ہے۔
وزارت دفاع
بارڈر روڈ آرگنائزیشن نے جوجیلا میں موسم کی انتہائی صورتحال سے لڑنے کے معاملے میں ریکارڈ توڑا
اہم نکات:
- پہلی مرتبہ بی آر او نے 31 دسمبر کے بعد بھی مشکل جوجی پہاڑی درّے  کو کھلا رکھا ہے۔
- مرکز کے زیر انتظام علاقے لداخ کے لئے لاجسٹکس کی سپلائی لائن کو کھلا رکھنے کے لئے بی آر او کی اولین مورچے کے پروجیکٹ ۔ بیکن اور ویجیک موسم کی انتہائی صورتحال میں بھی 24 گھنٹے کام کررہے ہیں ۔
- بی آر او کے کارکنان نے اپنے دستوں کو عظیم پختہ ارادے کے ساتھ متحرک رکھا ہے اور نئے حالات اور ساز و سامان کو شامل کرنے سے بی آر او کو اس بے مثال کامیابی کو حاصل کرنے میں مدد ملی ہے۔
بارڈرروڈ تنظیم نے 11649 فٹ کی بلندی پر دشوار جوجیلا کی رسائی میں توسیع کر کے ایک مرتبہ پھر اپنے اعلیٰ ترین اسٹینڈرڈ معیار کو اور زیادہ اونچا کردیا ہے۔یہ درہ مرکز کے زیر انتظام علاقے لداخ کو ملک کے بقیہ حصوں سے جوڑتا ہے ۔پہلی مرتبہ جوجی پہاڑی درہ 31 دسمبر کے بعد کھلا رہا ہے ۔
بی آر او نےیہ کامیابی اپنے اولین مورچہ کے پروجیکٹ ۔ویجیک اور بیکن کے ذریعہ حاصل کی ہے۔ یہ پروجیکٹس لداخ کی سماجی۔اقتصادی بہبود کے علاوہ اسٹریٹیجک اثر کے میدان کو بنائے رکھنے کے لئے اجتماعی طور سے ذمہ دار۔گذشتہ سال اس مدت کو 31 دسمبر 2020 تک بڑھایا گیا تھا۔اس سال بی آر او خاموشی سے ،لیکن پختہ طور سے برف کو ہٹاکر الگ کرنے کے عمل کو دوبارہ قائم کرکے اور انہیں جدید ترین برف ہٹانے والے آلات کے ساتھ جوڑ کر اپنے خود کے ریکارڈ کو بہتر بنانے کے سفر پر نکل پڑا تھا۔ان پروجیکٹس اور کوششوں کے نتیجے سبھی کے سامنے ہیں۔ بی آر او نے اس کامیابی کو حاصل کیا ہے،جسے اب تک کئی لوگ ناممکن مانتے تھے ۔
لداخ مرکز کے زیر انتظام انتظامیہ اور مقامی لوگوں نے اس کوشش کی ستائش کی ہے کہ یہ اضافی مدت مرکز کے زیر انتظام انتظامیہ پر لاجسٹکس کے بوجھ کو کم کرتی ہے۔اس کے علاوہ مقامی باشندوں کو نزدیک آنے والی سخت سردیوں کا سامنا کرنے کےلئے اضافی راشن سپلائی کا ذخیرہ کرنے میں مدد کرتی ہے۔
2022 کے پہلے تین دنوں میں بی آر او اور پولیس کارکنان کی اجتماعی مدد سے تقریباً 178 گاڑیاں اس درے سے گزرپائی ہیں۔اس تعداد کو اہم مانا جاتا ہے کیونکہ درجہ حرارت منفی 20 ڈگری سینٹی گریڈ تک گرجاتا ہے اور سڑک برفانی طوفان جیسے حالات کے ساتھ بہت زیادہ پالے سے گھری ہوتی ہے،جس سے حادثے ہوسکتے ہیں ۔ اس طرح برف کے ہٹانے کے علاوہ علاقے کو سڑک کے لائق بنائے رکھنے کے لئے یومیہ بنیاد پر رکھ رکھاؤ کیا جاتا ہے،جو کہ بی آر او کے کارکنان کی انتہائی اور بے لوث کاوشوں سے ممکن ہوپاتا ہے۔
کامرس اور صنعت کی وزارتہ
ہماچل پردیش میں اسکیموں پر تیز رفتاری سے عمل درآمد کے لئے اعلی سطح کی ٹاسک فورس کا قیام
نئی دہلی، 8 نومبر 2019، بھارت سرکار اور ہماچل پردیش کی ریاستی حکومت کی تمام اسکیموں کا جائزہ لینے اور ان اسکیموں پر بہتر عمل درآمد کو یقینی بنانے کی خاطر اعلی سطح کی ایک ٹاسک فورس قائم کی جائے گی۔ صنعت کے فروغ اور داخلی ٹریڈ کے محکمے کےسکریٹری اس کے چیئر پرسن ہوں گے۔ اس کے علاوہ زراعت اور خوراک کی پروسیسنگ، ریلویز اور سیاحت کی مرکزی وزارتوں کے نمائندے اس میں شامل ہوں گے۔ اعلی سطح کی یہ ٹاسک فورس تین مہینے کے اندر اندر اپنی سفارشات پیش کرے گی۔ کامرس اور صنعت نیز ریلویز کے مرکزی وزیر جناب پیوش گوئل نے آج ہماچل پردیش میں دھرم شالہ کے مقام پر رائزنگ ہماچل گلوبل انویسٹرس میٹ 2019 کے موقع پر اظہار خیال کرتے ہوئے یہ اعلان کیا۔
ہماچل پردیش کی ریاستی حکومت نے 7، 8 نومبر 2019 کو دھرم شالہ میں کاروبار سے متعلق ایک اہم کانفرنس گلوبل انویسٹرس میٹ 2019 کا اہتمام کیا ہے۔ اس تقریب سے ریاست میں مال تیار کرنے اور روزگار پیدا کرنے کے 8 خصوصی سیکٹروں کے سلسلے میں پالیسی اور انضباطی ماحول نیز سرمایہ کاری کے مواقع کو اجاگر کیا جائے گا۔ جن آٹھ سیکٹروں پر خصوصی توجہ دی جارہی ہے، وہ ہیں زرعی کاروبار اور کٹائی کے بعد کی ٹکنالوجی، مال تیار کرنے اور دوا سازی، سیاحت اور مہمان نوازی، شہری ہوابازی ، پن بجلی اور قابل تجدید توانائی، علاج معالجہ ، صحت کی دیکھ بھال اور آیوش، ہاؤسنگ اور شہری ترقیات، آئی ۔ آئی ٹیز اور الیکٹرونس، تعلیم اور صلاحیت سازی۔
کامرس اور صنعت نیز ریلویز کے وزیر جناب پیوش گوئل نے آج دھرم شالہ میں رائزنگ ہماچل گلوبل انویسٹرس میٹ 2019 میں شرکت کی اور ہماچل پردیش نیز بھارت کی پہاڑی ریاستوں میں سرمایہ کاری کو فروغ دینے کے لئے کامرس اور صنعت کی وزارت کی سرمایہ کاری اور پڑوسیوں کے بارے میں معلومات فراہم کی۔ اس کانفرنس میں سفارتکاروں ،کارپوریٹ سیکٹر کے رہنماؤں، سینئر پالیسی سازوں ، ترقیاتی ایجنسیوں اور پوری دنیا سے آئے ہوئے سرمایہ کاروں نے شرکت کی۔
ہماچل پردیش نے آن لائن سنگل ونڈو سسٹم پر عمل درآمد کیا ہے جس سے تمام شعبوں میں سرمایہ کاری کی منظوری اور ان کی تجدید کی سہولت فراہم ہے۔ ہماچل پردیش ٹیننسی اور لینڈ ریفارمس ایکٹ 1972 کی دفعہ 118 کے تحت زمین کی خریداری کے سلسلے میں اجازت کے لئے آن لائن درخواست دے سکتے ہیں۔ یہ درخواست اس آن لائن پورٹل کے ذریعہ کی جاسکتی ہے۔ ریاستی حکومت نے مطلوب این او سیز کو کم کرکے تعمیرات کے لئے اجازت دینے کے عمل کو آسان بنادیا ہے۔
ہماچل پردیش کی ریاستی حکومت نے ایچ پی ، ایم ایس ایم ای  آرڈیننس 2019 جاری کیا ہے، جس کے ذریعہ منظوری / این او سیز کا انتظار کئے بغیر بہت چھوٹی، چھوٹی اور درمیانہ درجے کی صنعتوں کے لئے پروجیکٹ پر عمل درآمد کی اجازت دے دی جاتی ہے۔ اس کا مقصد ایم ایس ایم ای سیکٹر کو مستحکم بنانا ہے جو ریاست کی ریڑھ کی ہڈی کی حیثیت رکھتا ہے۔
سیاحت کے شعبے کو مسلسل بنیاد پر رفتار دینے کی غرض سے ریاستی حکومت نے سیاحت سے متعلق پالیسی 2019 کو مشتہر کیا ہے۔ اس کا مقصد سرمایہ کاری میں سبسڈی کے ذریعہ نئے سیاحتی مقامات کو فروغ دینا ہے۔
ریاستی حکومت نے اطلاعاتی ٹکنالوجی اور ای اسی ڈی ایم پالیسی، فلم پالیسی اور بجلی کے ذریعہ چلنے والی موٹر گاڑیوں کی پالیسی سے متعلق پالیسیا بھی مرتب کی ہیں۔
۔۔۔۔۔۔۔۔۔۔۔
م ن۔ج۔ن ا۔
U- 5023
(Visitor Counter : 56
قانون اور انصاف کی وزارت
انصاف کے محکمے کے ذریعے یوگا کے عالمی دن، 2022 کا اہتمام
محکمہ برائے انصاف، وزارت قانون و انصاف، حکومت ہند نے آج یوگا کا بین الاقوامی دن  جیسلمیر ہاؤس میں اپنے احاطے میں منایا، جو کہ ایک تاریخی عمارت ہے۔ اس تقریب میں جناب ایس کے جی رہاتے، سکریٹری، محکمہ برائے انصاف کے ساتھ محکمہ کے سینئر افسران اور عملہ نے شرکت کی۔
بھارت کی سپریم کورٹ، تمام 25 ہائی کورٹس اور ملک بھر کی ضلعی عدالت اور ماتحت عدالت کے احاطے میں یوگا کے عالمی دن، 2022 کے خوش اسلوبی سے انعقاد کے لیے محکمہ اور عدلیہ قریبی تال میل میں تھے۔ یہ تقریب مختلف عدالتوں کے احاطے میں غیرمعمولی پیمانے پر منائی گئی جس میں عدلیہ کے 30,000 سے زائد ارکان نے شرکت کی جن میں سپریم کورٹ کے معزز جج صاحبان، ہائی کورٹس کے معزز جج صاحبان اور ضلعی اور ماتحت عدالتوں کے جوڈیشل افسران، عدالتی افسران اور عملہ اور بار کے ممبران شامل تھے۔ بھارت کی سپریم کورٹ اور ہائی کورٹس جو کہ منفرد فن تعمیر کے ساتھ مشہور عمارتوں میں واقع ہیں، نے اس موقع پر شان میں اضافہ کیا۔ مشترکہ یوگا ضابطے، ماہرین کے ذریعہ مختلف یوگا آسنوں کے فوائد کے بارے میں آگاہی اور یوگا کا مظاہرہ، اس تقریب کے دوران کی کچھ سرگرمیاں تھیں۔
ڈی او جے، جیسلمیر ہاؤس
سپریم کورٹ آف انڈیا

یوگا کا بین الاقوامی دن کا ارتقاء بھارت کی صحت عامہ کی سب سے اہم پہل کے طور پر ہوا ہے اور حکومت ہند نے اسے ایک عوامی تحریک کی شکل دی ہے۔ وزیر اعظم جناب نریندر مودی کی پہل پر اقوام متحدہ کی جنرل اسمبلی نے 2014 میں 21 جون کو یوگا کا عالمی دن  قرار دینے کا ایک تاریخی فیصلہ کیا۔ دنیا بھر میں یوگا کی یہ مقبولیت ہمارے ملک کے لیے فخر کی بات ہے، کیونکہ یوگا ہمارے ملک کے ثقافتی اور روحانی ورثے کا ایک لازمی حصہ ہے۔
اس سال یوگا کا بین الاقوامی دن ‘‘آزادی کا امرت مہوتسو’’ سال کے دوران منایا جا رہا ہے جس کے لیے آیوش کی وزارت نے پورے بھارت میں 75 مشہور مقامات پر یوگا کا بین الاقوامی دن منانے کا منصوبہ بنایا، جس سے ہندوستان کو عالمی سطح پر برانڈ کے طور پر پیش کرنے میں بھی مدد ملے گی۔
اس سال یوگا کے بین الاقوامی دن 2022 کا موضوع ‘‘انسانیت کے لئے یوگا’’ ہے کیونکہ اس میں دکھایا گیا ہے کہ کس طرح کووڈ 19 وبائی مرض کے عروج کے دوران یوگا نے انسانیت کی تکالیف کو دور کرنے میں غیرمعمولی خدمت کی۔ کووڈ کے بعد کے ابھرتے ہوئے جغرافیائی اور سیاسی منظرنامے میں بھی یوگا نے ہمدردی اور مہربانی کے ذریعے لوگوں کو اکٹھا کیا اور دنیا بھر کے لوگوں میں اتحاد کے احساس کو فروغ دیا اور ان میں لچک پیدا کی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن
 6757
(Visitor Counter : 122
وزارت دفاع
ہندوستانی کوسٹ گارڈ نے ماہی گیروں کو بچایا
ہندوستانی کوسٹ گارڈ کے جہاز آروش نے بین الاقوامی سمندر کی قومی حدود  میں گشت کے دوران 07 نومبر 21 کو جلتی ہوئی کشتی کیلاش راج سے سات ماہی گیروں کو علاقے میں موجود ماہی گیری کی دوسری کشتیوں کے اشتراک سے بچایا۔ کشتی میں مبینہ طور پر انجن سے ایندھن کے رساؤ کی وجہ سے آگ لگ گئی تھی۔
آئی سی جی جہاز آروش کمانڈنٹ  اشونی کمار کی سربراہی میں انتہائی تیز رفتار کے ساتھ آگ لگنے کے مقام پر پہنچی اور تیزی سے آگ بجھانے کی کارروائیاں شروع کر دیں۔ آگ کے تیزی سے پھیل جانے کی وجہ سے بہر حال کشتی کو بچایا نہیں جا سکا جو بالآخر ڈوب گئی۔ بچا لئے جانے والے عملے کے اراکین کو جو بظاہر تھکے ہوئے تھے جہاز پر لے جایا گیا اور انہیں ابتدائی طبی امداد فراہم کی گئی۔ چونکہ آئی سی جی جہاز فارورڈ ایریا گشت پر تھا اس لئے بچا لئے جانے والے ماہی گیروں کو اوکھا کے رُخ پر قریبی علاقے میں چلنے والی ماہی گیری کی ایک دوسری کشتی کے حوالے کر دیا گیا۔ امید ہے یہ کشتی 08 نومبر 2021 تک اوکھا پہنچ جائے گی۔
وزارت خزانہ
بھارت اور سوئٹزر لینڈ کے درمیان سکریٹری سطح کی باہمی میٹنگ کا انعقاد
ٹیکس بچانے کے خلاف اور زیادہ تعاون پر تبادلہ خیال
نئی دہلی 14 نومبر۔سمندر پار کھاتوں میں جمع شدہ کالے دھن کی لعنت کے خلاف جدوجہد،بھارت سرکار کا ایک اہم ترجیحی شعبہ ہے ۔ ٹیکس بچانے کے خلاف مزیدتعاون کے سلسلے میں وزیر اعظم جناب نریندر مودی اور سوئٹزر لینڈ کے صدر جناب اوئلی مورر کے درمیان اتفاق رائے کے نتیجے میں طرفین نے ٹیکس معاملات میں تیز رفتاری کے ساتھ معلومات کے تبادلے کے سلسلے میں قریبی تال میل سے کام کیا ہے۔
اس تعاون کو بڑھانے کے سلسلے میں مالیہ کے سکریٹری ڈاکٹر اجے بھوشن پانڈے اور سوئٹزر لینڈ کی بین الاقوامی مالیات کی اسٹیٹ سکریٹری محترمہ ڈینیل اسٹوفل نے آج یہاں ملاقات کی ۔ دونوں سکریٹریوں نے پچھلے چند برسوںمیں ٹیکس معاملات میں انتظامیہ امداد خاص طور سے سوئٹزرلینڈ کی طرف سے ایچ ایس بی سی کیسوں میں امداد فراہم کرنے کے شعبے میں ہونے والی پیش رفت پر اطمینان کا اظہار کیا۔
دونوں ملکوں کے درمیان ستمبر 2019 میں خود کار بنیاد پر مالی کھاتوں کے بارے میں معلومات بہم پہچائے جانے کا خیر مقدم کرتے ہوئے دونوں سکریٹری صاحبان نے ٹیکس بچانے کی کوششوں کے سلسلے میں عالمی ٹیکس شفافیت کے تئیں عہد بندی کو دہرایا ۔ مالی معاملات میں معلومات کی خودکار تبادلے سے مالی شفافیت کے ایک نئے دور کا آغاز ہوگا کیونکہ بھارت کی ٹیکس انتظامیہ کو اب بھارتی باشندوں کی طرف سے سوئٹزرلینڈ کے بینکوں میں کھولے گئے کھاتوں کی تفصیلات معلوم ہوجائے گی۔سکریٹری صاحبان نے دونوں ملکوں کے مجاز حکام کی حوصلہ افزائی کی کہ وہ تبادلہ شدہ ڈاٹا کے معیار کو مسلسل بڑھانے کے مقصدسے مزیدتعاون کریں اور اپنے تجربات میں ایک دوسرے کو ساجھی بنائیں ۔
مالیہ کےسکریٹری اورسوئٹزرلینڈ کی اسٹیٹ سکریٹری نے معیشت کو ڈجیٹل بنانے سے پیدا ہونے والے چیلنجوں پر توجہ دینے کے بارے میں بھی تبادلہ خیال کیا اور اس بات پر رضامندی کا اظہار کیا کہ بین الاقوامی کارروائیوں کے درمیان رابطہ اس مسئلے کا طویل مدتی حل نکالنے کے لئے ضروری ہے ۔
دونوںسکریٹری صاحبان نے دونوںملکوں کے مجاز حکام کی سطح پر مسلسل تبادلہ خیال کی ضرورت کی تصدیق کی ۔اس طرح بھارت – سوئٹزرلینڈٹیکس معاہدوں کے تحت تعاون میں مزید اضافہ ہوگا ۔ انہوں نے اس بات سے بھی اتفاق کیا کہ باہمی دوستی اورتعاون کےجذبے کے تحت بات چیت کو آگے بڑھایا جائے ۔
میٹنگ کے خاتمے پر دونوں سکریٹریوں نے ایک مشترکہ بیان پر دستخط بھی کئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5091
(Visitor Counter : 44
وزیراعظم کا دفتر
وزیراعظم کا جناب سنیل جین کی رحلت پر اظہار تعزیت
وزیراعظم جناب نریندر مودی نے معروف صحافی جناب سنیل جین کے انتقال پر گہرے رنج و غم کا اظہار کیا ہے۔
اپنے ایک ٹوئیٹ میں وزیر اعظم نے کہا: ’’ سنیل جین ، آپ بہت جلد ہمارے درمیان سے رخصت ہوگئے۔ آپ کے کالموں اور مختلف موضوعات پر واضح الفاظ میں آپ کے بصیرت انگیز تجزیات پڑھنے سے اب محروم رہیں گے۔ آپ نے متاثر کن کاموں کا ایک سلسلہ اپنے پیچھے چھوڑ دیا ہے۔ آپ کی المناک موت کے ساتھ ہی صحافت آج بہت کنگال ہوگئی۔ آپ کے اہل خانہ اور دوستوں سے میری تعزیت۔ اوم شانتی۔‘‘
نیتی آیوگ
بہار شریف کی انیتا کماری کو نیتی آیوگ کے ذریعے وومن ٹرانسفارمنگ انڈیا ایوارڈز کے پانچویں ایڈیشن میں اعزاز سے نوازا گیا
بھارت کی آزادی کے 75ویں سال میں 75 خواتین کو اعزاز سے نوازا گیا
نئی دہلی:23؍مارچ2022: مادھوپور فارمرز پروڈیوسر کمپنی لمیٹڈ سے تعلق رکھنے والی بہار شریف کی انیتا کماری ان 75 خواتین میں شامل ہیں جنہیں نیتی آیوگ کے ذریعہ ویمن ٹرانسفارمنگ انڈیا کے طور پر نوازا گیا ہے۔
خواتین بھارت کو ’سشکت اور سمرتھ بھارت‘ میں تبدیل کرنے میں مسلسل کلیدی کردار ادا کر رہی ہیں۔ مختلف شعبوں میں ان خواتین کی نمایاں کامیابیوں کے اعتراف میں نیتی آیوگ نے ویمن ٹرانسفارمنگ انڈیا ایوارڈز کا آغاز کیا ہے۔
اس سال بھارت کی آزادی کے 75 سال منانے کے لیے آزادی کا امرت مہوتسو کے ایک حصے کے طور پر 75 خواتین کو ڈبلیو ٹی آئی ایوارڈز سے نوازا گیا۔ دیگرایوارڈز کے بارے میں مزیدجاننے کے لیے یہاں کلک کریں
انیتا کماری، بہار شریف
مادھوپور فارمرز پروڈیوسر کمپنی لمیٹڈ
پیشے کے لحاظ سے ایک زرعی خاتون کاروباری، انیتا کماری مشروم کی کاشت کاری، مشروم کی پیداوار، شہد کی مکھیاں پالنے، باغبانی اور اناج کی فصلوں میں کام کرتی ہیں۔ وہ ’مشروم لیڈی‘ کے نام سے بھی مشہور ہیں، کیونکہ ان کی مشروم کی پیداوار نے کئی ایوارڈز بھی جیتے ہیں۔ وہ کسانوں کو تربیت اور مدد فراہم کرنے کا تصور رکھتی ہیں۔
پیداواری تنظیموں کی ترقی اور موثر کاروباری اداروں میں تبدیل کرنے کے لیےمادھوپور کے کسان کاروبار کے ذریعے پیداوار کرنے والی کسان تنظیموں کی مدد کر رہے ہیں۔
اسٹیل کی وزارت
این ایم ڈی سی نے بزنس خواتین ایکسپو 2023 میں موٹے اناجوں کا بین الاقوامی سال منایا
موٹے اناجوں کو مقبول بنانے میں سب سے آگے، این ایم ڈی سی نے حیدرآباد میں بزنس خواتین ایکسپو 2023 میں سپر فوڈ تقسیم کیا۔ موٹے اناجوں کے بین الاقوامی سال 2023 کے پس منظر میں، این ایم ڈی سی نے خواتین کاروباریوں کو موٹے اناجوں کا کاروبار کرنے اور ملک کی غذائی تحفظ میں تعاون پیش کرنے کی ترغیب دی۔ کمپنی کی جانب سے، جناب کے پروین کمار، ای ڈی  اور جناب کے موہن، سی جی ایم  نے موٹے اناج تقسیم کیے اور صحت مند مستقبل کے لیے اس کے فوائد کے بارے میں شرکاء کے ساتھ بات چیت کی۔
اقوام متحدہ نے حکومت ہند کی ایما پر 2023 کو جوار کا بین الاقوامی سال قرار دیا۔ موٹے اناجوں کی کھپت میں اضافہ کرنے کی اپنی کوشش میں، این ایم ڈی سی نے حال ہی میں حیدرآباد کے آئی آئی ایم آر سے تسلیم شدہ اہوبیلم فوڈز کو- موٹے اناج ایک اسمارٹ فوڈ کے طور پر – کے موضوع پر ایک سیشن منعقد کرنے کے لیے مدعو کیا۔ سیشن کے بعد موٹے اناج کا لنچ ہوا۔ سی پی ایس ای بیداری پیدا کرنے کے لیے اپنے سوشل میڈیا پلیٹ فارمز پر اسٹیک ہولڈرز کے ساتھ بھی مصروف ہے اور عوامی اہمیت کے پلیٹ فارمز پر موٹے اناج تقسیم کر رہا ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 2730
(Visitor Counter : 58
کوئلے کی وزارت
کمرشیل کوئلہ کانوں کی نیلامی کے ساتویں دور کے لیے بولیاں شروع
کوئلے کی فروخت کے لیے تجارتی کوئلہ کانوں کی نیلامی کے ساتویں دور کے تحت 103 کوئلہ/لگنائٹ کانوں کی نیلامی کا عمل نامزد اتھارٹی، وزارت کوئلہ نے 29 مارچ 2023 کو شروع کیا تھا۔ تمام کوئلے کی کانوں کے لیے آن لائن تکنیکی ٹینڈر داخل کرنے کی آخری تاریخ دن میں 12 بجے تك 27 جون 2023 ہے اور آف لائن جمع کرانے کی آخری تاریخ شام 04 بجے تك 27 جون 2023 ہے۔
نیلامی کے عمل کے ایک حصے کے طور پر، آن لائن اور آف لائن ٹینڈر دستاویزات پر مشتمل تکنیکی ٹینڈر 28 جون 2023 کو صبح 10:00 بجے نئی دہلی میں ٹینڈر داخل كرنے ولوں کی موجودگی میں کھولے جائیں گے۔
وزارت خزانہ
مال گزاری کی وصول یابی اور اخراجات کے نظام کا جائزہ لیا گیا
20 ہزار کروڑ روپئے مالیت کی سرکاری سکیورٹیز کا اضافی قرض مالیاتی ضرورتوں کی تکمیل کے لئے کافی ہوگا
نئی دہلی،17/جنوری۔ سرکار نے 27 دسمبر 2017 کو جاری کردہ اپنی پریس ریلیز میں کہا تھا کہ جاری مالی سال 2017-18 کے دوران مورخہ سرکاری سکیورٹیز کے ذریعے بازار سے 50 ہزار کروڑ کا اضافی سرمایہ حاصل کرے گی۔
بعد ازاں مال گزاری کی وصول یابی اور اخراجات کے نظام کا جائزہ لئے جانے کے بعد اندازہ کاری کی گئی ہے کہ سرکاری سکیورٹیز کا 20 ہزار کروڑ روپئے کا قرض ہی مالیاتی ضرورتوں کی تکمیل کے لئے کافی ہوگا۔ واضح رہے کہ سرکار نے گزشتہ تین نیلاموں میں 15 ہزار کروڑ روپئے کا قرض قبول نہیں کیا ہے، تاہم باقی ماندہ 15 ہزار کروڑ روپئے کی رقم آئندہ ہفتوں میں قرض کے اعلان شدہ پروگرام تک ہی محدود رکھی جائے گی۔
U-337
(Visitor Counter : 72
بہت چھوٹی، چھوٹی اور درمیانی صنعتوں کی وزارت
ایم ایس ایم ای کی وزارت آزادی کا امرت مہوتسو اقدام کے تحت 28.02.2022 سے 6.03.2022 تک ”مثالی ہفتہ“ منا رہی ہے
’آزادی کا امرت مہوتسو‘ ترقی پسند ہندوستان کے 75 سال اور اس کے لوگوں، ثقافت اور کامیابیوں کی شاندار تاریخ کو منانے اور اس کی یاد منانے کے لیے حکومت ہند کی ایک پہل ہے۔ اس اقدام کے ایک حصے کے طور پر، مائیکرو، سمال اینڈ میڈیم انٹرپرائزز کی وزارت 28.02.2022 سے 06.03.2022 تک ’آزادی کا امرت مہوتسو‘ اقدام کے تحت اپنا مثالی ہفتہ منا رہی ہے۔
آزادی کا امرت مہوتسو کی تقریبات کے ایک حصے کے طور پر، ایم ایس ایم ای کی وزارت نے یادگاری تقریبات اور سرگرمیوں کی ایک سیریز کا منصوبہ بنایا ہے۔ شاندار ہفتہ کے دوران، ایم ایس ایم ای کی وزارت 28.02.2022 سے 31.03.2022 تک اپنے ’قومی سطح کے بیداری پروگرام – سمبھاؤ‘ کے دوسرے مرحلے کا آغاز کرے گی جس کے ذریعے ملک بھر کے 1300 کالجوں کے ایک لاکھ سے زیادہ طلبا کو مہم جوئی میں حصہ لینے کے لیے ترغیب دی جائے گی۔
ایم ایس ایم ای کی وزارت ملک کی 9 ریاستوں کے 46 خواہش مند اضلاع میں ایک انٹرپرینیورشپ پروموشن ڈرائیو بھی شروع کر رہی ہے تاکہ لوگوں میں انٹرپرینیورشپ کلچر کو فروغ دینے کے لیے وزارت کی طرف سے لاگو کی گئی اسکیموں کے فوائد کے بارے میں بیداری پھیلائی جا سکے۔
ایم ایس ایم ای کی وزارت آزادی کا امرت مہوتسو کے تحت مثالی ہفتہ کے دوران Laghu Udyog Samachar کا ایک خصوصی شمارہ بھی جاری کرے گی جس میں ایم ایس ایم ای سیکٹر پر مختلف اسکیموں/ پروگراموں/ ایونٹس اور آرا کا احاطہ کیا جائے گا اور کاروباریوں کی کامیابی کی 75 کہانیوں کا احاطہ کیا جائے گا۔
ایم ایس ایم ای اسکیموں کے بارے میں لوگوں میں بیداری پیدا کرنے کے لیے، ایم ایس ایم ای کی وزارت ایم ایس ایم ای مہم کا انعقاد کرنے جا رہی ہے۔ یہ مہم روڈ ویز کے ذریعے چلائی جائے گی جس کا مقصد لوگوں کو انٹرپرینیورشپ کے فوائد اور ایم ایس ایم ای کی وزارت کے اقدامات کے بارے میں آگاہ کرنا ہے۔
ایم ایس ایم ای کی وزارت 4 اور 5 مارچ 2022 کو نئی دہلی میں پلاسٹک ویسٹ مینجمنٹ پر ایک میگا انٹرنیشنل کانفرنس کا بھی انعقاد کر رہی ہے جس میں دنیا بھر سے اس موضوع کے ممتاز ماہرین شرکت کریں گے۔
وزارت خزانہ
ہندوستانی مساوی سرمایہ حصص منڈی میں 274034 کروڑ روپے کی غیر ملکی پورٹ فولیو سرمایہ کاری
نئی دلّی ، 06، اپریل ، 2021 : مالی سال 21-2020 کے دوران ہندوستانی مساوی سرمایہ حصص منڈی میں سرمایہ کاری میں زبردست اضافہ دیکھنے میں آیا ہے۔ ہندوستانی مساوی سرمایہ حصص منڈی میں کُل 274034 کروڑ روپے کی غیر ملکی سرمایہ کاری ہوئی ہے ۔ یہ ہندوستانی معیشت میں غیر ملکی سرمایہ کاروں کے اعتماد کا آئینہ ہے۔
|
|
مالی سال 21-2020
|
|
بھارتی مساوی سرمایہ حصص منڈی میں کُل سرمایہ کاری 
|
|
اپریل
|
|
-6884
|
|
مئی
|
|
14569
|
|
جون
|
|
21832
|
|
جولائی
|
|
7563
|
|
اگست
|
|
47080
|
|
ستمبر
|
|
-7783
|
|
اکتوبر
|
|
19541
|
|
نومبر
|
|
60358
|
|
دسمبر
|
|
62016
|
|
جنوری
|
|
19473
|
|
فروری
|
|
25787
|
|
مارچ
|
|
10952
|
|
میزان مالی سال 21-2020 کے لئے
|
|
274034
یکم اپریل 2021 تک ؛ ذریعہ : این ایس ڈی ایل
ہندوستانی بازار میں غیر ملکی سرمایہ کاری میں یہ اضافہ توقع سے کہیں زیادہ ہے۔ اگر چہ اس کے لئے حکومتی سطح پر متعدد اقدامات کئے گئے تھے۔ حکومت اور ریگولیٹروں نے پچھلے کچھ عرصے کے دوران غیر ملکی سرمایہ کاری کے شعبے میں بہتری لانے کی غرض سے متعدد پالیسی پر مبنی اقدامات کئے تھے۔ ان اقدامات میں ایف پی آئی ریگولیٹری قانون میں آسانی پیدا کرنے کے ساتھ ساتھ ایس ای بی آئی سے اندراج کی غرض سے آن لائن کامن ایپلی کیشن فارم  متعارف کرایا گیا ہے۔ اسی طرح پی اے این کا اندراج اور بینک و ڈیمیٹ کھاتا کھولنے میں بھی آسانی فراہم کی گئی۔ ہندوستانی کمپنیوں میں 24 فیصد غیر ملکی سرمایہ کاری کے کیپ میں اضافے کے نتیجے میں حصص بازار میں زبردست اضافہ ہوا اور ہندوستانی کیپٹل مارکیٹ میں مثبت اور منفی اشاریئے دیکھنے میں آئے۔
مالی سال 22-2021 کے دوران جس اضافے کے بارے میں پیش گوئی کی گئی تھی، وہ عالمی بینک، آئی ایم ایف، اور دوسری متعدد عالمی تحقیقاتی تنظیموں کے اندازے 10 فیصد سے کہیں زیادہ ہے۔ ان کا یہ بھی کہنا تھا کہ مستقبل قریب میں ہندو ستان سرمایہ کاری کے لئے ایک انتہائی پرکشش مقام ہو گا۔
۔۔۔۔۔۔۔۔۔۔۔۔۔۔

(U.NO. 3418
(Visitor Counter : 169